Вялікае Язна

Вялі́кае Я́зна — возера ў Мёрскім раёне Віцебскай вобласці ў басейне ракі Авута, за 38 км у напрамку на паўднёвы ўсход ад горада Мёры, каля аграгарадку Язна.

 Назва 
На думку В. Жучкевіча, назва возера Язна ўтвораная ад асновы яз, ез — агароджа, запруда ў рацэ для лоўлі рыбыВ. А. Жучкевич. Краткий топонимический словарь Белоруссии. Минск, 1974. С. 417..

 Яго параўноўваюць з назвай літоўскай ракі Iežesta, латвійскай Iež-upe, звязваючы з літоўскім iežti, aižyti «лушчыць, лупіць; праразаць, раздзіраць»A. Vanagas. Lietuvių hidronimų etimologinis žodynas. — Vilnius, 1981. — С. 128, 135, 136. .

Так жа сама называюцца возера Язна пад Ушачамі і возера Язна ў Невельскім раёне Расіі. 

 Водаапісанне 
Плошча паверхні возера 1,5 км². Даўжыня 3,2 км, найбольшая шырыня 1 км. Даўжыня берагавой лініі 9,6 км. Найбольшая глыбіня 6,5 м. Аб’ём вады 5,5 млн. м³. Плошча вадазбору 60,7 км².
Катлавіна возера выцягнутая ў напрамку з поўначы на поўдзень. Схілы катлавіны разараныя, месцамі пад хмызняком, ва ўсходняй і паўднёва-ўсходняй частках высокія і стромкія. Берагавая лінія звілістая. Берагі нізкія. Дно пясчанае, глыбей 3—4 м ілістае. У паўднёва-заходняй частцы востраў плошчай 0,5 га.
Падводная расліннасць пашырана да глыбіні 3 м. У Вялікае Язна ўпадае рака Ісцянка, выцякае пратока (рака Ісцянка) у раку Авута. Злучана пратокай з возерам Малое Язна.

У возеры водзяцца лешч, шчупак звычайны, акунь, плотка, лінь і іншыя віды рыб.

 Літаратура 



 Зноскі 

 Спасылкі 
 Вялікае Язна 

Катэгорыя:Басейн Авуты
Катэгорыя:Азёры Мёрскага раёна